Մուսա Բարոու

Մուսա Բարոու (, ), գամբիացի պրոֆեսիոնալ ֆուտբոլիստ։ Ներկայումս հանդես է գալիս Բոլոնյայի կազմում։ Խաղում է կենտրոնական հարձակվողի դիրքում։

Ակումբային կարիերա

Ատալանտա 
Բարոուն Ատալանտայի ակադեմիայի սան է։ Իր պրոֆեսիոնալ դեբյուտը նշեց 2018 թվականի հունվարի 30-ին՝ փոխարինելով Բրիան Կրիստանտեին Իտալիայի գավաթի Յուվենտուսի դեմ խաղում։ Առաջին հանդիպումը Սերիա A-ում անցկացրեց փետրվարի 10-ին՝ Կրոտոնեի դեմ խաղում։ Իր առաջին գոլը պրոֆեսիոնալ կարիերայում խփեց ապրիլի 18-ին՝ Բենևենտոյի դեմ խաղում։ Իր առաջին մրցաշրջանում Բարոուն անցկացրեց 14 հանդիպում՝ դառնալով 3 գոլի և 1 գոլային փոխանցման հեղինակ, ինչից հետո նրանով սկսեցին հետաքրքրվել այնպիսի ակումբներ, ինչպիսիք են Չելսին, Տոտենհեմը, Յուվենտուսը և Ինտերը։

Իր առաջին հանդիպումը եվրոպական առաջնություննեում Բարոուն անցկացրեց 2018 թվականի հուլիսի 26-ին՝ Եվրոպայի Լիգայի որակավորման 2-րդ փուլի Սարաևոյի դեմ խաղում։ Օգոստոսի 2-ին նա հետ-տրիկ ձևակերպեց Սարաևոյի դեմ պատասխան խաղում՝ այս խաղում տալով նաև գոլային փոխանցում և օգնելով Ատալանտային հաղթել 8-0 հաշվով։ Օգոստոսի 9-ին Բարոուն գոլի և գոլային փոխանցման հեղինակ դարձավ Եվրոպայի Լիգայի որակավորման 3-րդ փուլի Հապոել Հայֆայի դեմ խաղում։ 2019 թվականի մայիսի 15-ին նա փոխարինեց Դուվան Սապատային Իտալիայի գավաթի եզրափակչի Լացիոյի դեմ խաղում, սակայն Ատալանտան պարտվեց 2-0 հաշվով։ 2018-19 մրցաշրջանում Բարոուն անցկացրեց 30 հանդիպում՝ դառնալով 5 գոլի ու 2 գոլային փոխանցման հեղինակ, և օգնելով իր թիմին զբաղեցնել 3-րդ հորիզոնականը առաջնությունում ու վաստակել տեղը Չեմպիոնների Լիգայում։ Իր դեբյուտը Չեմպիոնների Լիգայում Հատեբուրը նշեց 2019 թվականի սեպտեմբերի 18-ին՝ փոխարինելով Յոսիպ Իլիչիչին խմբային փուլի Դինամո Զագրեբի դեմ խաղում։ Ատալանտայի կազմում Բարոուն անցկացրեց 52 հանդիպում՝ դառնալով 8 գոլի և 5 գոլային փոխանցման հեղինակ։

Բոլոնյա 
2020 թվականի հունվարի 17-ին Բարոուն սկզբից՝ 18 ամսվա վարձավճարով, ապա լրիվ տրանսֆերով տեղափոխվեց Բոլոնյա։

Միջազգային կարիերա 
Գամբիայի ազգային հավաքականում իր դեբյուտը Բարոուն նշեց 2018 թվականի սեպտեմբերի 8-ին՝ փոխարինման մտնելով Ալժիրի դեմ խաղում։ Իր առաջին գոլը ազգային հավաքականի կազմում խփեց 2019 թվականի հունիսի 12-ին՝ Մարոկկոյի դեմ խաղում։

Կարիերայի վիճակագրություն

Ակումբային վիճակագրություն 
2020 թվականի հունվարի 17-ի դրությամբ

Միջազգային վիճակագրություն 
2020 թվականի հունվարի 17-ի դրությամբ

Միջազգային գոլեր

Նվաճումներ

Ակումբային 
Ատալանտա

 Իտալիայի գավաթ. երկրորդ տեղ. 2018–19

Ծանոթագրություններ

Արտաքին հղումներ 

 Բարոուի պաշտոնական Ինստագրամի էջը
 Բարոուն transfermarkt-ում
 Բարոուն soccerbase.com-ում
 Բարոուն WhoScored.com կայքում
 Բարոուն Սերիա A-ի պաշտոնական կայքում
 Բարոուն ՈՒԵՖԱ-ի պաշտոնական կայքում

Ֆուտբոլի հարձակվողներ
Գամբիացի ֆուտբոլիստներ
Գամբիայի հավաքականի ֆուտբոլիստներ
Ատալանտայի ֆուտբոլիստներ
Բոլոնյայի ֆուտբոլիստներ
Իտալիայի լեգեոներ ֆուտբոլիստներ